ADVANC โบรกแนะซื้อเป้า 252 บาท ลุ้นกำไรปี 66 โตต่อเนื่องแตะ 2.8 หมื่นล้าน
ADVANC โบรกแนะซื้อเป้า 252 บาท ลุ้นกำไรปี 66 โตต่อเนื่องแตะ 2.8 หมื่นล้าน พ่วงแผนตั้งกองโครงสร้างพื้นฐาน รับเงินเกือบแสนล้านบาท หนุนต่อยอดธุรกิจใหม่ โบรกแนะซื้อเป้า 252 บาท
ADVANC โบรกแนะซื้อเป้า 252 บาท ลุ้นกำไรปี 66 โตต่อเนื่องแตะ 2.8 หมื่นล้าน พ่วงแผนตั้งกองโครงสร้างพื้นฐาน รับเงินเกือบแสนล้านบาท หนุนต่อยอดธุรกิจใหม่
10 ก.พ. 2566

บล.โนมูระ พัฒนสิน ระบุในบทวิเคราะห์วันนี้ (10 ก.พ.66) ว่า บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ราคาเป้าหมาย 252 บาท คาดกำไรปี 2566 ที่ 2.8 หมื่นล้านบาท โต 9% เทียบช่วงเดียวกันของปีก่อน) จากรายได้ธุรกิจเดิมฟื้นตัว 9% และการให้ความสำคัญกับคุณภาพลูกค้ามากขึ้น ทั้งกลุ่ม 5G รวมถึง New S Curve อาทิ Fiber, ลูกค้าองค์กร ฯลฯ
โดย ADVANC ยังอยู่ในจุดที่ความสามารถแข่งขันสูง และฐานะการเงินแกร่ง และระยะกลางมองบวกทางอ้อมต่อการแข่งขันแนวโน้มลดลง และลุ้น Upside เพิ่มจากแผนจัดตั้งกองทุนโครงสร้างพื้นฐาน
ด้าน Valuation ซื้อขาย EV/EBITDA 8 เท่า และปันผลเกือบ 4% นอกจากนี้มีปัจจัยหนุนจากงบไตรมาส 4/2565 In line แต่ดีกว่าที่ตลาดคาดเดิม และแผนตั้งกองทุนโครงสร้างพื้นฐานจะได้เงินเกือบแสนล้านบาทจะเป็นโอกาสต่อยอดในธุรกิจใหม่ๆ รวมถึง ธุรกิจเดิมที่โครงสร้างแข่งขันจะลดลง เปิด Upside ระยะกลางยาว